কৃষক আন্দোলনের জেরে স্তব্ধ জনজীবন, বাতিল ১৬০টি ট্রেন, অবরুদ্ধ ২০০ সড়ক

কলকাতা: একাধিক দাবি নিয়ে আন্দোলনে কৃষকরা (Farmers Protest)। কৃষক নেতা জগজিৎ সিং দাল্লেওয়ালের আমরণ অনশনে বসেছে। সোমবার পঞ্জাব জুড়ে ১২ ঘণ্টার বনধের (Punjab Bandh) ডাক দিয়েছে কৃষকরা। বনধের জেরে কার্যত স্তব্ধ পঞ্জাব। ২০০টির বেশি গুরুত্বপূর্ণ সড়কপথ অবরুদ্ধ হয়েছে। বাতিল করা হয়েছে ১৬৩টি ট্রেন। জলন্ধর-দিল্লি জাতীয় সড়ক ও অমৃতসর দিল্লি হাইওয়েতে ধরনায় বসেছেন কৃষকরা। যাতায়াত ব্যাহত হয়েছে। যার জেরে সমস্যায় পড়েছেন নিত্যযাত্রীরা।

আন্দোলনরত কৃষকরা জানিয়েছেন, পঞ্জাব বনধ থাকলেও মিলবে জরুরি পরিষেবা। ফসলের ন্যূনতম সহায়কমূল্যে (এমএসপি) আইনি নিশ্চয়তা-সহ ১৩ দফা দাবিতে আমরণ অনশন শুরু করেছেন কৃষক নেতা জগজিৎ সিং দাল্লেওয়ালে। আজ তাঁর অনশন ৩৪ দিনে পড়েছে। কেন্দ্রের উপর চাপ বাড়াতে জগজিৎ-এর পাশে দাঁড়িয়ে সোমবার ১২ ঘণ্টার বন্‌ধের ডাক দিয়েছিলেন কৃষকরা। কৃষক আন্দোলন নিয়ে এদিন পঞ্জাবের মুখ্যমন্ত্রী ভগবন্ত মান (Bhagwant Mann CM of Punjab) এক্স-এ একটি পোস্টে লিখেছেন, কেন্দ্রীয় সরকারের উচিত তার পুরানো নীতি ত্যাগ করা এবং কৃষকদের সংগঠনগুলির সঙ্গে আলোচনার পথ খুলে রাখা। জানি না কেন্দ্রীয় সরকার এখন কী তপস্যা করছে?? মোদিজি যদি রাশিয়া ও ইউক্রেনের মধ্যে যুদ্ধ থামাতে পারেন, তবে তিনি কি ২০০ কিলোমিটার দূরে বসে থাকা রুটিওয়ালাদের সঙ্গে কথা বলতে পারবেন না? আপনি কোন সময়ের জন্য অপেক্ষা করছেন..?”

আরও পড়ুন: অপেক্ষা কতক্ষণের ! রাজস্থানের কুয়োয় এখনও আটকে তিন বছরের শিশু

এদিন সকালেই জলন্ধর-দিল্লি জাতীয় সড়ক ও অমৃতসর-দিল্লি জাতীয় সড়ক অবরোধ করা হয়। রাস্তার উপর বসে বিক্ষোভ দেখাচ্ছেন আন্দোলনকারীরা। পঞ্জাবের ২০০টির বেশি গুরুত্বপূর্ণ রাস্তা অবরুদ্ধ। মোহালি বিমানবন্দরে যাওয়ার রাস্তাও বন্ধ করা হয়েছে। কৃষক আন্দোলনের জেরে বাতিল করা হয়েছে ১৬৩টি ট্রেন। কিছু ট্রেনের গন্তব্য কমিয়ে দেওয়া হয়েছে। কৃষক নেতা সারওয়ান সিং পান্ধের বলেছেন, যে জরুরি এবং অন্যান্য প্রয়োজনীয় পরিষেবাগুলি পরিচালনা করার অনুমতি দেওয়া হবে। তিনি বলেছিলেন যে কেউ বিমানবন্দরে ফ্লাইট ধরতে যে কেউ চাকরির সাক্ষাত্কারে যোগ দিতে যাচ্ছেন, বা যে কাউকে বিয়েতে যোগ দিতে হবে, তাদের অনুমতি দেওয়া হবে।